Document ID: 32010D0199

РЕШЕНИЕ 2010/199/ОВППС НА СЪВЕТА
от 22 март 2010 година
относно подписването и сключването на Споразумение между Европейския съюз и Черна гора за участието на Черна гора във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 37 от него, и Договора за функционирането на Европейския съюз, и по-специално член 218, параграфи 5 и 6 от него,
като взе предвид предложението на върховния представител на Съюза по въпросите на външните работи и политиката на сигурност,
като има предвид, че:
(1)
На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (операция „Atalanta“).
(2)
Член 10, параграф 3 от посоченото съвместно действие предвижда, че конкретните условия за участието на трети държави са предмет на споразумения, които ще бъдат сключени в съответствие с член 37 от Договора за Европейския съюз.
(3)
След като на 21 април 2009 г. Комитетът по политика и сигурност прие решения относно приемане на приноса на трети държави към операция „Atalanta“ (ATALANTA/2/2009) (2) и относно създаването на комитет на участващите държави (ATALANTA/3/2009) (3), между Европейския съюз и Черна гора беше договорено споразумение относно участието на Черна гора във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“) („споразумението“).
(4)
Споразумението следва да бъде одобрено,
ПРИЕ НАСТОЯЩОТО РЕШЕНИЕ:
Член 1
Споразумението между Европейския съюз и Черна гора за участието на Черна гора във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция „Atalanta“) („споразумението“), се одобрява от името на Европейския съюз.
Текстът на споразумението е приложен към настоящото решение.
Член 2
Председателят на Съвета е оправомощен да посочи лицето/лицата, упълномощено(и) да подпише(ат) споразумението, за да се обвърже Европейският съюз.
Член 3
Председателят на Съвета, от името на Съюза, прави нотификацията, предвидена в член 10, параграф 1 от споразумението (4).
Член 4
Настоящото решение влиза в сила от деня на приемането му.
Член 5
Настоящото решение се публикува в Официален вестник на Европейския съюз.
Съставено в Брюксел на 22 март 2010 година.

Labels: 11
5
10
20
8
18
15